stanford-oval/wikipedia huggingface dataset:
נוב (עיר מקראית)

ציור העיר נוב באנציקלופדיה התנ"כית ארכימנדריט ניקיפור (1892)
ערך זה עוסק בעיר כהנים מקראית. אם התכוונתם למשמעות אחרת, ראו .
נוב (במקרא כתוב נֹב) היא עיר מקראית הממוקמת בנחלת שבט בנימין. על פי אזכור העיר בשמואל א', כ"א, עולה כי העיר הייתה עיר כהנים, בה היה המשכן בימי שאול המלך, שם ישבו הכהנים בני עלי לאחר חורבן שילה. הסיפור המפורסם ביותר במקרא הנוגע לעיר מופיע בשמואל א', כ"א שם מסופר על בריחתו של דוד אל העיר ועל תגובת שאול לכך שמצווה לטבוח את כל כהני העיר.
על פי התלמוד, המשכן מוקם בעיר במשך שלוש-עשרה שנה. ספר הזוהר מציג דעה כי העיר נוב היא בעצם ענתות המקראית, אך דוחה אותה בנימוק שענתות לא הייתה עיר אלא כפר. הרב ראובן מרגליות מפרש[דרוש מקור] את סברת שוויון המקומות על פי הפסוקים בספר נחמיה (פרק יא) וספר ישעיה (פרק י) המזכירים אותם זה לצד זה.
הטבח בנוב

דוד ברח לנוב בעת ששאול המלך רדף אחריו להורגו. שם ביקש מאחימלך בן אחיטוב הכהן, לחם וחרב. אחימלך נתן לו מלחם הפנים, ואת חרב גוליית הפלישתי. מוזכר שדואג האדומי נכח שם באותו זמן.
שאול הלין על צוותו שאינו נאמן לו, אלא מצדד בדוד. בתגובה, גילה דואג האדומי לשאול שראה את דוד בנוב, ושקיבל סיוע מהכהן, אחימלך. שאול זימן אליו את אחימלך, שהתייצב אצל המלך עם 85 כהנים מבני משפחתו, צאצאי עלי הכהן.
שאול האשים את אחימלך, את אביו ואת כל הכהנים בתמיכה בדוד וציווה על עבדיו להרוג אותם. העבדים סירבו לבצע את הפקודה, לכן דואג האדומי הרג בעצמו את כולם.
לאחר-מכן, הוביל דואג טבח בעיר נוב כולה, וכל יושביה נרצחו מנער עד זקן, חוץ מפליט אחד שנמלט מהטבח: אביתר, בנו של אחימלך.
אזכור המאורע שובץ בתהילים נ"ב.
משכן נוב

משכן נוב היה מבנה מקודש שהוקם, על פי המקרא[דרוש מקור], בעיר נוב, לאחר חורבן המשכן בשילה ומות עלי הכהן. לפי חז"ל, המבנה בנוב התקיים 13 שנה וחרב בתחילת ימי מלכות דוד, ואז הוקם המשכן בגבעון. בזמן קיום המבנה הותרה ההקרבה בבמות הפרטיות. בזמן שהות המבנה בנוב היה ארון הברית בקריית יערים. לפי המסורת היהודית משכן נוב עמד בין השנים ב'תתע"א - ב'תתפ"ד (889 לפנה"ס - 876 לפנה"ס).
זיהוי העיר

ממה שנאמר במקרא בתיאורים הגאוגרפיים השונים, ברור למדי מהו האזור שבו יש לחפש את נוב. העיר משקיפה על ירושלים והיא נמצאת דרומית לגבעת שאול וסמוכה לענתות וענניה. יש חוקרים שהציעו למצוא קשר בין נוב לבין ראשו של הר הזיתים שבו עבר דוד בבריחתו מפני אבשלום לפני הגעתו לבחורים, אבל זוהי סברה שאין לה יסוד מספק. לדעת ג'ון קנינגהם גייקי מיקום העיר הוא בשועפט. הארכאולוג חנן אשל הסכים עם זיהוי זה.
הקושי העיקרי בזיהוי המיקום של נוב הוא שעל אף שברור היכן היא אמורה להיות, אין באזור אתר ארכאולוגי שניתן למצוא בו הוכחות לזיהוי העיר. חירבת א-צ'ומע או חירבת אל-קמעה (כעמה) בסביבת שועפט אינן משקיפות על ירושלים ואף אין בהן ממצא ארכאולוגי מתאים. ראס אל משארף, בפסגת הר הצופים, מסתבר מבחינה טופוגרפית אולם גם בו אין ממצא חומרי המוכיח את זיהוי המקום. היו מי שהציעו לזהות את נוב בעיסאוויה, שבה נמצאו חרסים מתקופת הברזל, אבל אין אתר זה משקיף על ירושלים. ספק אם חרסים מתקופת הברזל שנמצאו בבית הקברות הצבאי הבריטי בקרבת עיסאוויה, הניצב על הרכס, מעידים על יישוב של ממש במקום זה. אפשרות נוספת שהועלתה על ידי אולברייט היא לזהות את נוב בא-טור, אולם לא הובאו ראיות ארכאולוגיות לכך.
בנימין מטודלה, שביקר באזור סביב שנות הששים של המאה ה־12, זיהה את נוב בבית נובא שליד לטרון, ככל הנראה בהתבסס על הדמיון בצליל השמות.
הערות שוליים

↑  ספר נחמיה, פרק י"א, פסוקים כ'–ל"ב
↑  תלמוד בבלי, מסכת זבחים, דף קי"ח, עמוד ב'
↑  זוהר חלק א דף סג עמוד ב
↑  שמואל א', כ"א, ב'–י'
↑  שמואל א', כ"ב, ט'
↑  "וַיִּשְׁלַח הַמֶּלֶךְ לִקְרֹא אֶת אֲחִימֶלֶךְ בֶּן אֲחִיטוּב הַכֹּהֵן וְאֵת כָּל בֵּית אָבִיו (=זו בית עלי) הַכֹּהֲנִים אֲשֶׁר בְּנֹב, וַיָּבֹאוּ כֻלָּם אֶל הַמֶּלֶךְ."שמואל א', כ"ב, י"א
↑  דניאל פרידמן, הרצחת וגם ירשת - משפט, מוסר וחברה בסיפורי המקרא, הוצאת דביר, 2000, הפרק "שאול הורג את הכוהנים בנוב", עמ' 169-164
↑  דב קמחי, אנציקלופדיה לאישים בתנ"ך, הוצאת יהושע צ'ציק, 1969, עמוד 217
↑  שמואל א', כ"ב, כ'
↑  תהלים, נ"ב, ב'
↑  המשכן עצמו לא נזכר במקרא באופן מפורש, אולם קיימת התייחסות לנב כ"עיר הכהנים" בשמואל א', כב, יט.
↑  תלמוד ירושלמי, מסכת מגילה,  פרק א', הלכה י"ב;
סדר עולם רבה פרק יג;
↑  משנה, מסכת זבחים, פרק י"ד, משנה ז'
↑  ספר שמואל א', פרק ז', פסוק ב'
↑  כך עולה מאזכור העיר במסע אשור לירושלים בספר ישעיהו, פרק י', פסוק ל"ב
↑  על פי תיאור הנחלות בספר נחמיה, פרק י"א, פסוק ל"ב
1 2  אנציקלופדיה מקראית, בערך "נוב".
↑  Geikie, John C. The Holy Land and the Bible: a book of Scripture illustrations gathered in Palestine. London : Cassell. 1887
↑  רן שפירא, לאן נעלמה עיר הכוהנים, באתר הארץ, 7 בינואר 2007
↑  בנימין מטודלה, מסעות רבי בנימין, עמ' כח, באתר היברובוקס
↑  מיכאל ארליך, בעקבות בנימין מטודלה בנחלת בנימין, במעבה ההר: מחקרי הר אפרים ובנימין ג', אריאל – טלמון, תשע"ד (2013), עמ' 219
| --- | --- |
בקרת זהויות :  NLI: 987007443985405171  VIAF: 6415149068502165730004   WorldCat (עם VIAF): 6415149068502165730004 
אחימלך נותן את חרבו של גוליית לדוד. ציור הולנדי משנת 1680 לערך
אחימלך מוסר לדוד כיכרות לחם. ציור ספרדי משנת 1720
בניחוש חוקר

| --- | --- |

סמליל הסדרה
 סוגה:  דרמה, קומית, משטרה
 יוצרים:  סטיב פרנקס 
 בימוי:  סטיב פרנקס
 שחקנים:  ג'יימס רודיי דולה היל טימותי אומונדסון מגי לוסון קירסטן נלסון קורבין ברנסן
 ארץ מקור:  ארצות הברית 
 שפות:  אנגלית 
 מקום התרחשות:  קליפורניה, סנטה ברברה 
 מספר עונות:  8 
 מספר פרקים:  121 
 הפקה
 חברת הפקה:  יוניברסל טלוויז'ן 
 הפצה:  NBCUniversal הפקות, אמזון פריים וידאו 
 אתר צילומים:  קולומביה הבריטית 
 טכניקת צילום:  מצלמה יחידה 
 מוזיקה:  אדם כהן 
 אורך פרק:  42 דקות
 שידור
 רשת שידור:  USA Network
 רשת שידור בישראל:  yes stars Action
 תקופת שידור מקורית:  7 ביולי 2006 – 26 במרץ 2014
 קישורים חיצוניים
 www.usanetwork.com/psych
 דף התוכנית ב-IMDb
 
בניחוש חוקר (באנגלית: Psych) היא סדרה משטרתית-קומית אמריקאית שנוצרה על ידי סטיב פרנקס ושודרה ברשת USA Network בין 7 ביולי 2006 ל-26 במרץ 2014.
בישראל, הסדרה שודרה בערוץ yes Stars Action.
עלילה

שון ספנסר הוא צעיר שניחן בכישורי תצפית והבחנה גבוהים ובזיכרון צילומי אשר ירש מאמו, ואביו, הנרי ספנסר, לימד אותו לנצל. שון עובד כיועץ המתיימר להיות מדיום עבור משטרת סנטה ברברה וכביכול פותר תעלומות רצח בעזרת יכולותיו העל-טבעיות ביחד עם עוזרו וחברו הנאמן, ברטון "גאס" גאסטר וצמד בלשי המשטרה, קרלטון "לאסי" לאסיטר וג'ולייט "ג'ולס" אוהרה, כשמעליהן מפקחת מפקדת תחנת המשטרה, קרן ויק.
צוות השחקנים ודמויות > שחקנים ודמויות ראשיים

שון ספנסר (ג'יימס רודיי) – יועץ עצמאי במשטרת סנטה ברברה אשר מתיימר להיות מדיום. ניחן בכישורי תצפית והבחנה גבוהים ובזיכרון צילומי כשהוא משתמש בהם ב-"חזיונותיו". הוא מסרב לקחת שום דבר ברצינות, אם כי התבגר לאט לאורך כל עונות הסדרה. לו ולג'ולייט יש מתח מיני מתמיד.
ברטון "גאס" גאסטר (דולה היל) – החבר הטוב ביותר והשותף העסקי של שון בעסקי המדיום. בנוסף לכך הוא מוכר תרופות. שלא כמו שון, הוא לוקח את עבודתו ברצינות רבה, בדרך כלל מנסה לפעול בצורה מקצועית, אך בדרך כלל מסתיים בגיחוך. הוא מתפרסם בכינויים רבים שניתנו לו על ידי שון, כולל "ראש הקסם", "ראש לבנדר", וכדומה. הוא ידוע בכך שהוא נמשך לכל סוגי הנשים.
קרלטון "לאסי" לאסיטר (טימותי אומונדסון) – הבלש הראשי של משטרת סנטה ברברה. הוא ספקן לגבי היכולות המקצועיות של שון, וכועס מאוד על התנהגותו הילדותית והלא אחראית של שון. מנסה בכל פעם להדיח אותו מתפקידו אם כי מדי פעם הוא נעזר בכישוריהם של שון וגאס במקרים היותר קשים שלו.
ג'ולייט "ג'ולס" אוהרה (מגי לוסון) – בלשית זוטרת ושותפתו של לאסיטר במשטרת סנטה ברברה. בתחילת העונה הראשונה הייתה שוטרת במקור במיאמי והצטרפה בהמשך העונה למשטרת סנטה ברברה. במהלך הסדרה היא ושון במתח מיני מתמיד.
קרן ויק (קירסטן נלסון) – מפקדת תחנת המשטרה של סנטה ברברה. היא קשוחה אבל הוגנת, מסרבת בדרך כלל לשכור את שון וגאס כיועצים במקרים, אך כמעט תמיד נכנעת ומבקשת לעזרתם ומכבדת את עזרתו של שון אך בתקיפות, כאשר הוא דוחף את גבולות החוק או סבלנותה.
הנרי ספנסר (קורבין ברנסן) – אביו של שון. היה בעברו בלש, סמל ומפקד התחנה במשטרת סנטה ברברה. עצבני וכעסן כלפי הסובבים אותו ובעיקר אל שון וגאס. במקרים רבים עוזר לשון בפתירתם אך מדי פעם חושש לעזור. בעונה הרביעית הוא מועסק מחדש בתור המנהל המקצועי של היועצים בתחנה, כולל את שון וגאס.
צוות השחקנים ודמויות > שחקנים ודמויות משנה

שון הצעיר (עונות 1–5: ליאם ג'יימס; עונות 5–6: סקיילר ג'יסונדו) – שון ספנסר בילדותו. מוצג בעיקר בתחילת פרקים בפלאשבק ביחד עם גאס הצעיר, בנושא המתקשר לתעלומת רצח שיפתרו באותו פרק.
גאס הצעיר (עונה 1: אייזאה בראון; עונות 2–6: קרלוס מקאלרס השני) – ברטון גאסטר בילדותו. מוצג בעיקר בתחילת פרקים בפלאשבק ביחד עם שון הצעיר.
באז מק'נאב (סייג' ברוקלבנק) – שוטר צעיר ותמים אשר עוזר תמיד בלא-יודעין לשון וגאס בפתירת תעלומות הרצח.
ד"ר וודרו (וודי) סטרוד (קורט פולר) – הפתולוג של תחנת משטרת סנטה ברברה. אדם בגיל העמידה, חייכן, קריפי ונוהג להגיד דברים שמטרידים את סובביו. ידיד של שון וגאס ועוזר להם פעמים רבות.
מדלן ספנסר (סיביל שפרד) – פסיכולוגית העובדת עם משטרת סיאטל ולעיתים עם משטרת סנטה ברברה. אמו של שון ספנסר וגרושתו של הנרי ספנסר. בדומה לשון גם היא בעלת זיכרון צילומי.
פלישיה גאסטר (ויני ראשד) – אמו של ברטון גאסטר ואשתו של ביל גאסטר.
ויליאם "ביל" גאסטר (עונה 2: ארני הדסון; עונות 4–6: קית' דייוויד) – אביו של ברטון גאסטר ובעלה של פלישיה גאסטר.
הצלחה וביקורת

בפיילוט הסדרה צפו כ-4.5 מיליון צופים אמריקאים ובממוצע בעונה הראשונה כ-6.2 מיליון צופים אמריקאים. מה שהפך את הסדרה לאחת הסדרות הפופולריות ברשתות הכבלים בארצות הברית, בשנת השידורים של 2006. הצלחת הסדרה הובילה לשידורה ברחבי העולם, כולל בישראל.
הסדרה זכתה בפרס מצוינות בטקס איגוד למען קידום האמונות הטפלות והעל טבעי.
ג'יימס רודיי היה מועמד לפרס השחקן הטוב ביותר ברשתות הלוויין בשנת 2006.
ג'יימס רודיי היה מועמד לאמי בקטגוריית השחקן הטוב בסדרת טלוויזיה מוזיקלית או קומדיה בשנת 2009.
הסדרה עצמה הייתה מועמדת לפרס אמי בפעם הראשונה בשנת 2010 כשהייתה מועמדת בקטגוריית פסקול הסדרה בפרק יחיד, על פסקול הפרק "מר יאן מציג..." ("Mr. Yin Presents...") בעונה הרביעית בפרק 16 שיצרו אדם כהן וג'ון רוברט.
הערות שוליים

↑  "IIG - 08/09/2007 Press Release". Iigwest.com. נבדק ב-2011-08-07.
↑  "The IIG Awards". Iigwest.com. 2010-08-21. נבדק ב-2011-08-07.
↑  http://www.pressacademy.com/satawards/forms/pdf/2006-IPA-Nom-Announce.pdf
↑  2010-11-11 by Corinne Heller (2010-11-11). "Emmy Awards 2010". OnTheRedCarpet.com. אורכב מ-המקור ב-2010-07-09. נבדק ב-2011-08-07.
שון בייקר

| --- | --- |

 לידה:  26 בפברואר 1971 (בן 54) סאמיט, ניו ג'רזי, ארצות הברית 
 מדינה:  ארצות הברית ארצות הברית
 תקופת הפעילות:  מ-2000
 עיסוק:  במאי קולנוע, תסריטאי
 מקום לימודים:  בית הספר לאמנויות על שם טיש  בית הספר גיל סנט. ברנרד 
 בת זוג:  סמנתה צ'ואן
 פרסים והוקרה:  פרס אוסקר לתסריט המקורי הטוב ביותר (2025)  פרס אוסקר לעריכה הטובה ביותר (2025)  פרס אוסקר לבמאי הטוב ביותר (2025)  פרס אוסקר לסרט הטוב ביותר (2025) 
 פרופיל ב-IMDb
 
שון בייקר (באנגלית: Sean Baker; נולד ב-26 בפברואר 1971) הוא במאי קולנוע, צלם קולנוע, מפיק, תסריטאי ועורך סרטים אמריקאי. בשנת 2024 הוא זכה בפרס דקל הזהב, פרס גילדת הבמאים של אמריקה וארבעה פרסי אוסקר כולל פרס אוסקר לבמאי הטוב ביותר עבור סרטו אנורה.
ראשית חייו

בייקר נולד וגדל בסאמיט, ניו ג'רזי לאם מורה ולאב עורך דין. הוא הפך להיות אובססיבי לסרטים תוצרת בית בגיל צעיר כשאמו לקחה אותו לצפות בסדרת סרטי האימה מפלצות יוניברסל שהוקרנו בספרייה מקומית. אמו הייתה מורה ואביו היה עורך פטנטים. יש לו אחות מוזיקאית מזרם המוזיקה סינת'פופ ומעצבת הפקה שתרמה לסרטיו עם יכולותיה. הוא סיים את לימודי התיכון בשנת 1989 וקיבל תואר ראשון בקולנוע מאוניברסיטת ניו יורק. לבייקר שורשים יהודיים מליטא.
קריירה

סרטו העלילתי הראשון של בייקר היה "ארבע אותיות מילים" (2000), סרט אודות השקפותיהם, הגישות והשפה של גברים צעירים בפרברי אמריקה.
בשנת 2002 יצא הסיטקום "גרג הארנב" שהיה אחד מיוצריה, בכיכובם של סת' גרין ו-יוג'ין לוי. בשנת 2010 יצא לסדרה ספין-אוף בשם "וורן הקוף" ששודר ב-MTV ובוטל לאחר עונה אחת.
לאחר מכן המשיך בייקר והכין את "טייק אאוט" (2004) שאותו כתב, ביים, ערך והפיק יחד עם שי-צ'ינג טסו. הסרט עוקב אחר מהגר סיני שחייב להחזיר חוב כבד תוך יממה. הסרט הוצג בבכורה עולמית בפסטיבל הסרטים סלמדאנס.
סרטו העלילתי השלישי של בייקר, "הנסיך מברודוויי" (2008) הוקרן בבכורה בפסטיבל הסרטים בלוס אנג'לס. הסרט עוקב אחר מהגר מגאנה שמוכר סחורה במנהטן ומגלה שיש לו בן. בייקר מימן בעצמו את ההפצה והפרסום של הסרט.
הסרט הרביעי של בייקר, "כוכבנית" (2012), חוקר את החברות הבלתי סבירה בין נערה בת 21 ובין קשישה בת ה-85, שתי נשים שחייהן מצטלבים בעמק סן פרננדו בקליפורניה. הסרט הוצג בבכורה עולמית ב־SXSW ב-11 במרץ 2012.
הסרט החמישי של בייקר, "מנדרינות" (2015), עוקב אחר עובדת מין טרנסג'נדרית שמגלה שהחבר והסרסור שלה בוגד בה. הסרט צולם באמצעות שלושה סמארטפונים של אייפון 5S וזכה לשבחים על טכניקות הקולנוע פורצות הדרך שלו. הקרנת הבכורה עולמית של הסרט הייתה בפסטיבל הסרטים סאנדנס ב-23 בינואר 2015. הסרט קיבל ביקורות חיוביות ביותר, וכרגע הוא מחזיק בדירוג של 96% ב־Rotten Tomatoes.
הסרט השישי של בייקר, "פרויקט פלורידה" (2017) הוקרן בבכורה במסגרת "השבועיים של הבמאים" של פסטיבל הקולנוע בקאן, נרכש על ידי חברת ההפצה A24 ויצא לאקרנים בארצות הברית ב-6 באוקטובר 2017. בסרט משחק וילם דפו מנהל מלון דרכים באורלנדו, במרחק זעום מ"הממלכה הקסומה" של דיסניוורלד. העלילה עוקבת אחר ילדה בת 6 המתגוררת במלון הדרכים עם אמה כשהן מנסות להתרחק מצרות ולהסתדר.
הסרט זכה לשבחים רבים ונבחר לאחד מעשרת הסרטים המובילים של השנה בה יצא. דפו זכה על תפקידו בסרט במועמדות לשחקן המשנה הטוב ביותר בטקס פרסי האוסקר, גלובוס הזהב ופרסי הבאפט"א.
בסרטו העלילתי השביעי של בייקר, "טיל אדום" (2021), מככב סיימון רקס בתפקיד מייקי, שחקן פורנו שהקריירה שלו הסתיימה וחוזר לעיר הולדתו בטקסס. הצילומים של הסרט התרחשו בחשאי בעת מגפת הקורונה. הסרט הוקרן בתחרות הראשית של פסטיבל הקולנוע בקאן וזכה לתשואות סוערות. הסרט נרכש על ידי חברת ההפצה A24 ויצא לאקרנים בארצות הברית ב-10 בדצמבר 2021.
פרסים ומועמדויות

בייקר קיבל מספר פרסי מבקרי קולנוע, את פרס ״קולנוען על הקצה״ (Filmmaker on the Edge) ומועמדות לשישה פרסי אינדפנדנט ספיריט. הוא אף זכה באחד בשנת 2012.
סרטו של בייקר "אנורה" שהופק בתקציב של שישה מיליון דולר, זכה בדקל הזהב בפסטיבל קאן, ובחמישה פרסי אוסקר לשנת 2024 - 4 פרסים לבייקר עצמו (לראשונה בתולדות פרסי האוסקר), ופרס לשחקנית הטובה ביותר מייקי מדיסון.
סגנון

בייקר ידוע בעיקר בזכות סרטיו העצמאיים ויצר מוניטין של עיסוק בשוליים הנשכחים והתוססים של החברה המתקשים למצוא את מקומם בקפיטליזם האמריקאי. הוא מציג תת-תרבויות ומנודים שונים בחברה כמו גם מהגרים, מסתננים ואף עובדי מין אותם הוא מציג בתרחישים אנושיים וחומלים. הוא טוען שקיבל השראה ישירה מסרטי ניצול אבל סרטיו עוררו לא פעם ויכוחים על מוסר מיני.
פילמוגרפיה > סרטים באורך מלא

| שנה | שם הסרט | שם במקור |
| --- | --- | --- |
| 2000 | ארבע אותיות מילים | Four Letter Words |
| 2004 | טייק אאוט | Take Out |
| 2008 | הנסיך מברודוויי | Prince of Broadway |
| 2012 | כוכבנית | Starlet |
| 2015 | מנדרינות | Tangerine |
| 2017 | פרויקט פלורידה | The Florida Project |
| 2021 | טיל אדום | Red Rocket |
| 2024 | אנורה | Anora |
פילמוגרפיה > טלוויזיה

| שנה | שם הסדרה | שם במקור |
| --- | --- | --- |
| 2002 | גרג הארנב | Greg the Bunny |
| 2010 | וורן הקוף | Warren the Ape |
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 2025 | הבמאי הטוב ביותר | אנורה | מועמדות |  |
| פרס גלובוס הזהב | 2025 | התסריט הטוב ביותר | אנורה | מועמדות |  |
| פרס איגוד המבקרים האמריקני | 2025 | הבמאי הטוב ביותר | אנורה |  מקום שלישי |  |
| פרס איגוד המבקרים האמריקני | 2025 | התסריט הטוב ביותר | אנורה |  מקום שלישי |  |
| פרס אוסקר | 2024 | הסרט הטוב ביותר | אנורה | זכייה |  |
| פרס אוסקר | 2024 | הבמאי הטוב ביותר | אנורה | זכייה |  |
| פרס אוסקר | 2024 | התסריט הטוב ביותר | אנורה | זכייה |  |
| פרס אוסקר | 2024 | העריכה הטובה ביותר | אנורה | זכייה |  |
| פרס איגוד מבקרי הקולנוע של לוס אנג'לס | 2024 | הבמאי הטוב ביותר | אנורה |  מקום שני |  |
| פרס איגוד מבקרי הקולנוע של לוס אנג'לס | 2024 | התסריט הטוב ביותר | אנורה |  מקום שני |  |
| פרס גות'הם | 2024 | הבמאי הטוב ביותר | אנורה | מועמדות |  |
| פרס סטלייט | 2025 | הבמאי הטוב ביותר | אנורה | מועמדות |  |
| פרס סטלייט | 2025 | התסריט המקורי הטוב ביותר | אנורה | מועמדות |  |
| פרס סטלייט | 2025 | עריכת הסרט הטובה ביותר | אנורה | מועמדות |  |
| פרס הקולנוע הבריטי העצמאי | 2024 | הסרט הבינלאומי העצמאי הטוב ביותר | אנורה | מועמדות |  |
המשחקים הפאראלימפיים אתונה (2004)

| --- | --- |

 עיר מארחת:  אתונה, יוון
 מדינות משתתפות:  136
 ספורטאים משתתפים:  3,806
 טקס הפתיחה:  17 בספטמבר
 טקס הנעילה:  28 בספטמבר
 נפתח רשמית על ידי:  קונסטנטינוס סטפנופולוס
 האצטדיון הראשי:  האצטדיון האולימפי
 → סידני (2000) בייג'ינג 2008 ← 
תהלוכת המשלחות בליל פתיחת המשחקים הפאראלימפיים
בשנת 2004 התקיימו באתונה המשחקים הפאראלימפיים, או אולימפיאדת הנכים ה-12. במשחקים השתתפו 3,806 ספורטאים מ-136 מדינות שונות שהספורטאי הזקן ביותר בן 66 והצעיר ביותר בן 11. המשחקים הפאראלימפיים החלו ב-17 בספטמבר והסתיימו ב-28 בספטמבר 2004.
מדליות

חולקו 519 מדליות זהב, 516 כסף ו-532 מדליות ארד. סה"כ חולקו 1,567 מדליות.
| 0 | 1 | 2 | 3 | 4 | 5 |
| --- | --- | --- | --- | --- | --- |
| מיקום | מדינה/ישות טריטוריאלית | זהב | כסף | ארד | סה"כ |
| 1 | הרפובליקה העממית של סין סין | 63 | 46 | 32 | 141 |
| 2 | הממלכה המאוחדת הממלכה המאוחדת | 35 | 30 | 29 | 94 |
| 3 | קנדה קנדה | 28 | 19 | 25 | 72 |
| 4 | ארצות הברית ארצות הברית | 27 | 22 | 39 | 88 |
| 5 | אוסטרליה אוסטרליה | 26 | 38 | 36 | 100 |
| 6 | אוקראינה אוקראינה | 24 | 12 | 19 | 55 |
| 7 | ספרד ספרד | 20 | 27 | 24 | 71 |
| 8 | גרמניה גרמניה | 19 | 28 | 31 | 78 |
| 9 | צרפת צרפת | 19 | 26 | 30 | 74 |
| 10 | יפן יפן | 17 | 15 | 20 | 52 |
| 11 | רוסיה רוסיה | 16 | 8 | 17 | 41 |
| 12 | צ'כיה צ'כיה | 16 | 8 | 7 | 31 |
| 13 | דרום אפריקה דרום אפריקה | 15 | 13 | 7 | 35 |
| 14 | ברזיל ברזיל | 14 | 12 | 7 | 33 |
| 15 | מקסיקו מקסיקו | 14 | 10 | 10 | 34 |
| 16 | קוריאה הדרומית קוריאה הדרומית | 11 | 11 | 6 | 28 |
| 17 | הונג קונג הונג קונג | 11 | 7 | 1 | 19 |
| 18 | פולין פולין | 10 | 25 | 19 | 54 |
| 19 | בלארוס בלארוס | 10 | 12 | 7 | 29 |
| 20 | אוסטריה אוסטריה | 8 | 10 | 4 | 22 |
| 21 | שוודיה שוודיה | 8 | 7 | 6 | 21 |
| 22 | תוניסיה תוניסיה | 8 | 7 | 3 | 18 |
| 23 | מצרים מצרים | 6 | 9 | 8 | 23 |
| 24 | איראן איראן | 6 | 3 | 13 | 22 |
| 25 | אלג'יריה אלג'יריה | 6 | 2 | 5 | 13 |
| 26 | ניו זילנד ניו זילנד | 6 | 1 | 3 | 10 |
| 27 | הולנד הולנד | 5 | 12 | 12 | 29 |
| 28 | ניגריה ניגריה | 5 | 4 | 3 | 12 |
| 29 | דנמרק דנמרק | 5 | 3 | 7 | 15 |
| 30 | סלובקיה סלובקיה | 5 | 3 | 4 | 12 |
| 31 | איטליה איטליה | 4 | 8 | 7 | 19 |
| 32 | ישראל ישראל | 4 | 4 | 5 | 13 |
| 33 | פינלנד פינלנד | 4 | 1 | 3 | 8 |
| 34 | יוון יוון | 3 | 13 | 4 | 20 |
| 35 | תאילנד תאילנד | 3 | 6 | 6 | 15 |
| 36 | בלגיה בלגיה | 3 | 2 | 2 | 7 |
| 37 | קניה קניה | 3 | 1 | 3 | 7 |
| 38 | נורווגיה נורווגיה | 3 | 1 | 1 | 5 |
| 39 | אנגולה אנגולה | 3 | 0 | 3 | 3 |
| 40 | שווייץ שווייץ | 2 | 6 | 8 | 16 |
מדינות משתתפות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  אוגנדה אוגנדה  אוזבקיסטן אוזבקיסטן  אוסטריה אוסטריה  אוסטרליה אוסטרליה  אוקראינה אוקראינה  אורוגוואי אורוגוואי  אזרבייג'ן אזרבייג'ן  איחוד האמירויות הערביות איחוד האמירויות הערביות  איטליה איטליה  איי פארו איי פארו  אינדונזיה אינדונזיה  איסלנד איסלנד  איראן איראן  אירלנד אירלנד  אלג'יריה אלג'יריה  אל סלוודור אל סלוודור  אנגולה אנגולה  אסטוניה אסטוניה  אפגניסטן אפגניסטן  אקוודור אקוודור  ארגנטינה ארגנטינה  ארמניה ארמניה  ארצות הברית ארצות הברית  אתיופיה אתיופיה  בחריין בחריין  בוטסואנה בוטסואנה  בוסניה והרצגובינה בוסניה והרצגובינה  בלגיה בלגיה  בלארוס בלארוס  בנגלדש בנגלדש  בנין בנין  ברזיל ברזיל  בולגריה בולגריה  ברבדוס ברבדוס  ברמודה ברמודה  גאנה גאנה  גואטמלה גואטמלה  ג'מייקה ג'מייקה  גיאנה גיאנה  גרמניה גרמניה  דנמרק דנמרק  דרום אפריקה דרום אפריקה  הודו הודו  הולנד הולנד |  הונג קונג הונג קונג  הונגריה הונגריה  הונדורס הונדורס  וייטנאם וייטנאם  ונצואלה ונצואלה  זימבבואה זימבבואה  חוף השנהב חוף השנהב  טג'יקיסטן טג'יקיסטן  טונגה טונגה  טורקמניסטן טורקמניסטן  יוון יוון  יפן יפן  ירדן ירדן  ישראל ישראל  כווית כווית  כף ורדה כף ורדה  לוב (1977-2011) לוב  לטביה לטביה  ליטא ליטא  ליכטנשטיין ליכטנשטיין  לסוטו לסוטו  מאלי מאלי  מאוריטניה (1959–2017) מאוריטניה  מאוריציוס מאוריציוס  מולדובה מולדובה  מונגוליה מונגוליה  מלזיה מלזיה  הממלכה המאוחדת הממלכה המאוחדת  מצרים מצרים  מקאו מקאו  מקדוניה מקדוניה  מקסיקו מקסיקו  מרוקו מרוקו  נורווגיה נורווגיה  ניו זילנד ניו זילנד  ניז'ר ניז'ר  ניגריה ניגריה  ניקרגואה ניקרגואה  נמיביה נמיביה  נפאל נפאל  סודאן סודאן  סוריה (1980–2024) סוריה  סינגפור סינגפור  סלובניה סלובניה |  סלובקיה סלובקיה  סמואה סמואה  סנגל סנגל  ספרד ספרד  סרביה ומונטנגרו סרביה ומונטנגרו  סרי לנקה סרי לנקה  עומאן עומאן  עיראק עיראק  ערב הסעודית ערב הסעודית  פולין פולין  פורטוגל פורטוגל  פוארטו ריקו פוארטו ריקו  פיג'י פיג'י  הפיליפינים הפיליפינים  פינלנד פינלנד  הרשות הפלסטינית הרשות הפלסטינית  פנמה פנמה  פקיסטן פקיסטן  פרו פרו  צ'ילה צ'ילה  צ'כיה צ'כיה  צרפת צרפת  קובה קובה  קולומביה קולומביה  קוסטה ריקה קוסטה ריקה  קזחסטן קזחסטן  קטר (מדינה) קטר  קירגיזסטן קירגיזסטן  קמבודיה קמבודיה  קנדה קנדה  קניה קניה  קפריסין קפריסין  קרואטיה קרואטיה  רואנדה רואנדה  רומניה רומניה  רוסיה רוסיה  הרפובליקה הדומיניקנית הרפובליקה הדומיניקנית  הרפובליקה המרכז-אפריקאית הרפובליקה המרכז-אפריקאית  שוודיה שוודיה  שווייץ שווייץ  תאילנד תאילנד  תוניסיה תוניסיה  טורקיה טורקיה |  |  |  |  |  |
ראו גם

ישראל במשחקים הפאראלימפיים אתונה (2004)
אולימפיאדת אתונה (2004)
שישברק

| --- | --- |

שישברק בתהליך ההכנה
 
 מאכלים
 סוג:  מנה, כיסונים 
 מטבח:  המטבח הערבי
 מוצא:  איראן 
 מרכיבים עיקריים:  כיסונים 
 
שישברק (או: ג'ושפארה) הוא מאכל מהמטבח הערבי הפופולרי בסוריה, מרוקו, לבנון, ירדן ועוד. ניתן למצוא אותו גם במקומות רבים בישראל. המנה היא סוג של כיסונים (כופתאות) ברוטב, במילוי בשר טחון. לרוב מדובר בבצק המבוסס על קמח חיטה ללא שמרים, במילוי בשר טחון ותבלינים. מאחר שהמנה נפוצה במטבחים רבים של מדינות בהן יש אוכלוסייה מוסלמית, בהתאם לכללי התזונה האסלאמית, מילוי הבשר הוא בדרך כלל טלה, כבש, בקר או עוף ולא בשר חזיר. מלבד אזור המזרח התיכון המנה פופולרית גם במטבחי מדינות מרכז אסיה ודרום הקווקז.
מקור השם

השם של המאכל באנגלית הוא Joshpara - ג'ושפרה. תחילית המילה, Josh, פירושו "להרתיח" והחלק השני של המילה, para, מקורו בשפה פרסית מוקדמת ופירושו הוא "קצת". המילה Joshpara הייתה בשימוש נפוץ לתיאור המאכל הזה לפני המאה ה-10, ולאחר מכן היא הוחלפה בשם פרסי מודרני, באנגלית: gosh e-barreh, שהפירוש המילולי שלו הוא: אוזן של כבש. קיימות ואריאציות שונות לשם המאכל בשפות אחרות:
באזרית הוא נקרא דושברה - düşbərə, dushbara
בבשקירית הוא נקרא שושברה - сөсбәрә, süsbərə
בקזחית הוא נקרא טושפרה - тұшпара, tushpara
בקירגיזית ג'ושפרה - чүчпара, бшашпара, чүчпара, бшушпара
באוזבקית צ'וצ'ורה - چۆچۈرە, chöchürä.
מקור המילה הערבית שישברק (בערבית: شيشبرك) או שושברק (בערבית: شُشْبَرَك) ככל הנראה מהתקופה הפרה-אסלאמית.
תיאוריה נוספת לגבי האטימולוגיה של המילה היא שהמקור במילה הטורקית düşbərə. הפירוש של החלק במילה הנקרא düş הוא "מתמלא" או "נשפך החוצה", והחלק במילה הנקרא bərə פירושו "אוכל" (כלים עשויים מבצק). זה מרמז על העובדה שיש להוסיף את המאכל לבישול רק כאשר המים רותחים ו"נשפכים" מהסיר.
על פי בדיחה אזרבייג'נית פופולרית, המילה מגיעה מהמילים "düş bəri", שפירושן "ליפול כאן": במילים אחרות, בקשה למלא את הכף בכמה שיותר כופתאות.
ואריאציות מקומיות > במטבח הטורקי והפרסי

המנה נפוצה במטבחים באזור טורקיה ואיראן: במטבח האזרבייג'ני, במטבח הפרסי, המטבח הטג'יקי, המטבח האוזבקי, המטבח האויגורי ומטבחים נוספים באזור מרכז אסיה.
הבצק לצ'וצ'ווארה או הטושברה האופיינים באזור מרכז אסיה עשוי בדרך כלל מקמח, ביצים, מים ומלח. אופן ההכנה של הכיסונים הוא רידוד הבצק לשכבה דקה ולאחר מכן חיתוך לריבועים. מניחים במרכז כל ריבוע של בצק כף ממלית הבשר הטחון המתובל בבצל קצוץ, פלפל שחור, מלח וטימין, צובטים ומקפלים את פינות הכופתאות לסגירה. לאחר מכן מבשלים בציר או במרק בשר עד שהכופתאות צפות על פני הנוזל בסיר. ניתן להגיש את הכופתאות במרק צלול או ללא נוזל בישול, בתוספת חומץ או רוטב על בסיס ירקות קצוצים דק, עגבניות ופלפל חריף. דרך פופולרית נוספת להגשת הכופתאות היא בתוך גבינת לבנה (קאטיק מסונן) או עם סמטנה (שמנת חמוצה), מה שמאופיין יותר כסגנון רוסי.
באזרבייג'ן לרוב הכיסונים קטנים יותר והבצק עבה יותר. הכיסנים עשויים בדרך כלל מבצק המבוסס גם הוא על קמח חיטה, ביצים ומים, כאשר המילוי בדרך כלל עשוי מבשר כבש טחון (ללא עצמות), בצל, חומץ, נענע מיובשת, פלפל ומלח. הכיסנים מבושלים במים רותחים או במרק או ציר בשרי. ניתן להחליף את המילוי במקום בבשר כבש גם בבשר בקר, או אפילו עוף. המרק בו מבשלים את הכיסונים עשוי מעצמות כבש, ואת הבשר הטחון מכינים עם בצל ותבלינים. לאחר מכן מרדדים את הבצק, חותכים לריבועים קטנים וממלאים בתערובת הבשר. הכיסונים לרוב בצורת משולש כאשר הקצוות מודבקים זה לזה, ויוצרים צורה של צדפים. את הכופתאות מוסיפים למים המלוחים הרותחים ומבשלים עד שהכופתאות צפות בנוזל הבישול. מגישים עם עלי נענע מיובשים, חומץ ושום מגורר לפי הטעם. לרוב גודלם די קטן כך שבכף אחת נכנסים כ-5-8 כיסונים. עם זאת, באזורים הכפריים של חצי האי אפשרון הם עשויים אפילו עוד יותר קטן כך שבכל כף נכנסים כ-20 כיסונים.
ואריאציות מקומיות > במטבח הערבי

שישברק נפוץ בעיראק, ירדן, לבנון, ארץ ישראל, סוריה, חג'אז והאזור הצפוני של ערב הסעודית. לאחר מילוי בשר בקר טחון ותבלינים, כיסוני הבצק הדקיקים בדרך כלל מבושלים ביוגורט ומוגשים חמים בתוך הרוטב בו בושלו. המנה הזו היא חלק משמעותי מהמטבח הערבי במשך מאות שנים, מתכון לשישברק מופיע בספר הבישול הערבי של המאה ה-15 מדמשק, כיתאב אל-טיבחא.